**Mór Városi Önkormányzat Képviselő-testületének**

**151/2025. (IV.30.) határozata**

**a MÓRHŐ Kft. könyvvizsgálói feladatkörének betöltése tárgyában**

1. Mór Városi Önkormányzat Képviselő-testülete – a Polgári Törvénykönyvről szóló 2013. évi V. törvény 3:109. § (2) és (4) bekezdése, valamint 3:130. § (1) bekezdése szerinti kizárólagos hatáskörében eljárva - a Móri Hőtermelő- és Szolgáltató Kft. (8060 Mór, Dózsa Gy. u. 22/a.) megbízási jogviszony keretében alkalmazott állandó könyvvizsgálójának

**SONYC Számviteli és Közgazdasági Szolgáltató Kft.**

(Nyilvántartási szám: 000500)

8000 Székesfehérvár, Galántai utca 64. szám alatti székhelyű gazdasági társaságot, személyében felelős könyvvizsgálóként pedig Vágvölgyi Lászlót (8000 Székesfehérvár, Galántai utca 64.) jelöli ki 2025. június 1. napjától – 2030. május 31. napjáig terjedő határozott időtartamra.

2. A könyvvizsgálói feladatok ellátásáért 2025. június 1. napjától 162.500,- Ft + ÁFA/hó összegű megbízási díjat állapít meg, mely díj az értékállóságának a megőrzése érdekében minden évben a minimálbér változásának arányával megegyező mértékben január hónap első napjától megemelkedik.

3. A Képviselő-testület továbbá felkéri az ügyvezetőt, hogy a fentiek alapján a könyvvizsgálóval a megbízási szerződést kösse meg.

Határidő: 2025.05.31.

Felelős: ügyvezető (Önkormányzati Iroda)

Fenyves Péter Dr. Taba Nikoletta

polgármester jegyző